CELEX: 62011TA0219
Language: lt
Date: 2013-06-18 00:00:00
Title: Byla T-219/11: 2013 m. birželio 18 d. Bendrojo Teismo sprendimas byloje Otero González prieš VRDT — Apli-Agipa (AGIPA) (Bendrijos prekių ženklas — Protesto procedūra — Žodinio Bendrijos prekių ženklo AGIPA paraiška — Ankstesnis nacionalinis žodinis prekių ženklas — Santykinis atmetimo pagrindas — Galimybė supainioti — Produktų palyginimas — Reglamento (EB) Nr. 207/2009 8 straipsnio 1 dalies b punktas)

3.8.2013   
            
            
               LT
            
            
               Europos Sąjungos oficialusis leidinys
            
            
               C 225/69
            
         2013 m. birželio 18 d. Bendrojo Teismo sprendimas byloje Otero González prieš VRDT — Apli-Agipa (AGIPA)
   
   (Byla T-219/11) (1)
   
   (Bendrijos prekių ženklas - Protesto procedūra - Žodinio Bendrijos prekių ženklo AGIPA paraiška - Ankstesnis nacionalinis žodinis prekių ženklas - Santykinis atmetimo pagrindas - Galimybė supainioti - Produktų palyginimas - Reglamento (EB) Nr. 207/2009 8 straipsnio 1 dalies b punktas)
   2013/C 225/153
   Proceso kalba: ispanų
   
      Šalys
   
   
      Ieškovas: José Luis Otero González (Barselona, Ispanija), atstovaujamas advokato S. Correa
   
      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar
   
      Kita procedūros VRDT Apeliacinėje taryboje šalis, įstojusi į bylą Bendrajame Teisme: Apli-Agipa SAS (Dormans, Prancūzija), atstovaujama advokato E. Sugrañes Coca
   
      Dalykas
   
   Ieškinys dėl 2011 m. sausio 14 d. Vidaus rinkos derinimo tarnybos (VRDT) antrosios apeliacinės tarybos sprendimo (byla R 556/2010-2), susijusio su protesto procedūra tarp José Luis Otero González ir Apli-Agipa SAS.
   
      Rezoliucinė dalis
   
   
               1.
            
            
               Panaikint 2011 m. sausio 14 d. Vidaus rinkos derinimo tarnybos (VRDT) antrosios apeliacinės tarybos sprendimą (byla R 556/2010-2), susijusį su protesto procedūra tarp José Luis Otero González ir Apli-Agipa SAS, tiek, kiek juo atmestas J. L. Otero González skundas ir Apli-Agipa įregistruotas žodinis Bendrijos prekių ženklas AGIPA „fotografijoms, popieriui klijuoti ar namuose naudojamoms lipnioms juostoms (klijams), teptukams, rašymo mašinėlėms ir biuro įrengimams (išskyrus baldus), instrukcijoms ir mokymo medžiagoms (išskyrus prietaisus), pakavimui naudojamoms plastikinėms medžiagoms (nepriskirtoms kitoms klasėms), spausdintuvo spaudmenims, klišėms“, priskirtiems prie 16 klasės, kaip ji suprantama pagal peržiūrėtą ir iš dalies pakeistą 1957 m. birželio 15 d. Nicos sutartį dėl tarptautinės prekių ir paslaugų klasifikacijos ženklams registruoti
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš VRDT jos ir J. L. Otero González patirtas bylinėjimosi išlaidas.
            
         
               4.
            
            
               Apli-Agipa padengia savo bylinėjimosi išlaidas.
            
         
      (1)  OL C 194, 2011 7 2.